Тӯрақул Ризоқулов

Тӯрақул Ризоқулов (Ризоқулов Тӯрақул Рабимқулович марти 1972, ноҳияи Шаҳристон, деҳаи Бураген (ҳоло Фирдавсӣ), вилояти Суғд) — номзади илмҳои иқтисодӣ, доктори илмҳои иқтисодӣ, профессор, узви вобастаи Академияи илмҳои табиатшиносии Россия,, Аълочии маориф ва илми Тоҷикистон Зиндагинома Ризоқулов Трақул Рабимқулович – 5 марти соли 1972 дар деҳаи Бурагени (ҳоло Фирдавсӣ) ноҳияи Шаҳристон вилояти Суғди Ҷумҳурии Тоҷикистон таваллуд ёфтааст. Солҳои 1979 – 1989 мактаби таҳсилотии умумии миёнаи 29-и деҳаро, ки он вақт ба ноҳияи Уротеппа (ҳоло Истаравшан) тобеъият дошт ба итмом расонидааст. Пас аз хатми мактаби миёна солҳои 1989 – 1994 факултаи иқтисодии Донишгоҳи Аграрии Тоҷикистон Душанберо бо дипломи аъло хатм намудааст. Пас аз хатми донишгоҳи номбурда фаъолияти илмӣ – педагогии худро дар Донишгоҳи давлатии Хуҷанд (ДДХ) ба номи академик Б. Ғафуров аз моҳи августи соли 1994 оғоз намудааст. Солҳои 1994 – 1995 чун муаллими кафедраи умумиқтисодии факултаи иқтисодии Донишгоҳи давлатии Хуҷанд кор кардааст. Солҳои 1995 – 1998 дар шуъбаи рӯзонаи аспирантураи ДДХ ба номи академик Б. Ғафуров таҳсил намудааст. Солҳои 1999 – 2000 аввал чун сармуаллим, сониян дотсенти кафедраи "Молия ва қарз"-и ДДХ ба номи академик Б. Ғафуров фаъолияти худро давом доданд. Аз моҳи августи соли 2000 то соли 2006 вазифаи мудири кафедраи "Молия ва қарз" ва хамзамон вазифаи ноиб декан оид ба илми факултаи иқтисодиро низ дар уҳда доштанд. Солҳои 2006 – 2008 бо мақсади ба итмом расонидани рисолаи доктории худ ба вазифаи ходими калони илмӣ гузаронида шуд. Пас аз ду соли фаъолияти илмӣ дар моҳи апрели соли 2008 ба вазифаи мудири кафедраи "Молия, таҳлил ва оморӣ" ДДХ ба номи академик Б. Ғафуров таъйин гардидаанд. Аз моҳи феврали соли 2009 то июли соли 2012 вазифаи декани факултаи кибернетикаи ДДХ ба номи академик Б. Ғафуровро иҷро намуданд. Дар давраи моҳои июл - октябри соли 2012 профессори кафедраи молия, талил ва омор, аз октябри соли 2012 то моҳи марти соли 2014 вазифаи мудири кафедраи "Баҳисобгирии муҳосибӣ ва аудит"-и факултаи молия ва итисодиёти бозори ДДХ ба номи академик Б. Ғафуровро дар уҳда доштанд. Аз моҳи марти соли 2014 то моҳи майи соли 2019 вазифаи муовини директор оид ба илм ва инноватсияи Донишкадаи иқтисод ва савдои Донишгоҳи давлатии тиҷорати Тоҷикистон дар шаҳри Хуҷандро иҷрои вазифа намудааст. Ризоқулов Тӯрақул Рабимқулович аз 5-уми майи соли 2019 бо фармони Вазири маориф ва илми Ҷумҳурии Тоҷикистон бо тарзи гузариш ба ҳайси муовини ректор оид илм ва инноватсияи Донишгоҳи давлатии ҳуқуқ, бизнес ва сиёсати Тоҷикистон таъйин гардидааст ва то ҳоло дар вазифаи мазкур фаъолият доранд. Оиладор ва соҳиби 4 фарзанд мебошанд. Фаъолияти илмӣ Рисолаи илмии номзадии худро 25 июни соли 1999-ум дар Шӯрои дифоъи махсуси диссертатсионӣ, ки дар назди Донишгоҳи давлатии миллии Тоҷикистон аз рӯи ихтисоси.00.01 – назарияи иқтисодӣ фаъолият мекард бо муваффақият дифоъ намуда соҳиби унвони номзади илм гаштааст. Солҳои 2001 – 2003 дар чорчӯбаи барномаи "Стандарти байналхалқии ҳисоботҳои молиявӣ" (СБҲМ) иштирок намуда, пас аз супоридани имтиҳонҳои байналхалқӣ ба дипломи байналхалқӣ (сертификати мутахассис) оид ба баҳисобгирии байналҳалқӣ соҳиб гашт ва ба Ризокулов Т. Р. унвони ихтисосӣ - "Муҳосиби – байналхалки" дода шудааст. Соли 2009-ум 25 сентябр дар Шӯрои диссертатсионии доктории дар назди Вазорати иқтисод ва савдои ҶТ рисолаи доктории худро бо муваффақият дифоъ намудааст ва моҳи марти соли 2010 бо қарори ВАК-и Россия ба унвони доктори илмҳои иқтисодӣ ноил гаштааст. Боиси қайд аст, ки устод Ризоқулов дар ташкил ва фаъолияти (апрел 2010 – октябр 2013) Шӯрои диссертатсионӣ К 737.002.05, ки ба Комиссияи олии Аттестатсионии Федератсияи Россия тобеият дошт, аз рӯи илмҳои иқтисодӣ барои дифоъи рисолаҳои номзадӣ ва докторӣ дар назди ДДХ ба номи академик Б. Ғафуров бевосита фаъолона иштирок намуда дар давраи фаъолияти Шрои мазкур вазифаи котиби илмии Шӯроро низ сарбаландона иро кардаанд. Бидуни он дар давраи фаъолияти Шӯрои диссертатсионии номзадӣ ва доктории К 737.002.09 ки дар тобеияти Комиссияи олии Аттестатсионии Федератсияи Россия мавҷуд буд аз рӯи илмҳои иқтисодӣ (ноябр 2013 – март 2016) дар назди Донишгоҳи давлатии ҳуқуқ, бизнес ва сиёсати Тоҷикистон чун аъзои фаъол ва ҳамзамон вазифаи роҳбари бахши назарияи иқтисодиро иҷро намудаанд. Аз соли 2017 то моҳи ноябри соли 2019 устод Тӯрақул Ризоқулов ҳамчун аъзои фаъоли Шӯрои диссертатсионии доктории Д 999.031.03 дар тобеияти Комиссияи олии Аттестатсионии Федератсияи Россия аст, аз рӯи илмҳои иқтисодӣ дар назди Донишгоҳи давлатии тиҷорати Тоҷикистон дар шаҳри Душанбе кор кард. Ҳоло Ризоқулов аъзои фаъоли Шӯрои диссертатсионии доктории 6О.КОА-023, ки ба тобеияти Комиссияи олии Аттестатсионии дар назди Президенти Ҷумҳурии Тоҷикистон ворид аст дар назди Доништохи давлатии хукук, бизнес ва сиёсати Тоҷикистон аз рӯи илмҳои иқтисодӣ ташкил шудааст, мебошад. Дар таҳти роҳбарии устод Ризоқулов Тӯрақул Рабимқулович 19 нафар унвонҷӯ (аспирантон) аз макотибҳои олии Ҷумҳурии Тоҷикистон рисолаи номзадиро дифо намуда соҳиби дипломҳои номзадӣ гаштанд. Дар айни ҳол мушовири илмии 2 нафар докторант ва роҳбари илмии 9 нафар унвонҷӯён мебошанд, ки онҳо низ барои дифоъ рисолаҳои худро омода намуда истодаанд. Устод дар конфронсҳои байналхалқӣ, ҷумҳуриявӣ ва вилоятӣ бо маърӯзаҳо фаъолона иштирок намуда менамояд, ки натиҷаҳои он дар маҷмӯаи мақолаҳои онҳо нашр гардидааст. Осор Профессор Тӯрақул Ризоқулов дорои асару мақолаҳои илмӣ, монография ва китобҳои таълимӣ мебошанд. Мавзӯи тадқиқоти илмии устод Ризоқулов Тӯрақул ба масъалаҳои рушди иқтисодӣ ва ҳалли муаммоҳои макроиқтисодӣ дар Ҷумҳурии Тоҷикистон бахшида шудааст. Муаллифи – зиёда аз 97 мақолаҳои илмӣ, 3 монография, 7 – китоби дарсӣ, 9 дастурҳои таълимӣ-методӣ мебошанд. Мақолаҳои илмӣ Китобҳо (Монографияҳо) Китобҳои дарсӣ Мукофот ва ҷоизаҳо.